感興二十七首  其二○
作者：方一夔
朝代：宋

paragraphs: 著籍占杜曲，別業在臨淄。
雞號夜鐸靜，汗血逐膏脂。
縱橫一握算，顛倒逢笑嬉。
舉俗以爲妙，紛紛盡愚癡。
不見朱公子，千里來相師。
偶然得我策，沼吳航妖姬。
祕此枕中術，若有千歲期。
大化常不偶，日與人事移。
人事多乖忤，汝計不得施。
君看貨殖傳，刀間有衰時。